**Темэр: «си бзэ, си псэ, си дуней»**

**Мурадыр:** Адыгэбзэр зищ1ысыр, ар уи анэ деж къызэрыщежьэр, абы арыхуэ ирипсалъэу зегъэсэн, ф1ыуэ лъэгъун, хъумэн зэрыхуейр ягурыгъэ1уэн сабийхэм.

Хэкур, лъэпкъыр хъумэныр анэдэлъхубзэм и деж къызэрыщежьэр гуры1уэгъуэ ящыщ1ын.

Еджак1уэхэм я къеджэк1эр, я зэхэщ1ык1ыр, я бзэр егъэф1эк1уэн, тхылъ еджэным гупыж хуегъэщ1ын.

***Урокым къыщыгъэсэбэпыпхъэхэр.***

Хэкум, лъэпкъым теухуа сурэт гъэлъэгъуэныгъэхэр, кино едзыгъуэхэр, бзэм теухуа усэхэр зэрыт тхылъхэр, Нало Заур и сурэт.

***Урокыр зэрек1уэк1ыныр.***

1. Нало Заур и усэ «Нанэ и псэ, дадэ и бзэ»-к1э къыщ1эдзэн, урокыр зытеухуа щытынум я акъылыр ешэл1эн.
2. Усэм къахуеджэжын дахэу, зэхэпщ1эу, гъэхуауэ (зыщ1эжхэр уи гъусэу) зытепсэлъыхьыр, и гупсысэ нэхъыщщхьэр къазэгуры1уар жегъэ1эн.
3. Бзэр зищ1ысыр, абы гъащ1эм щигъэзащ1э къалэнымк1э сабихэм ящ1ар къахутэн.

Жэуап: бзэр-ц1ык1ухэр зэрызэпсалъэ, зэрызэгуры1уэ 1эмалщ, ар дыкъызыхэк1а лъэпкъым и фащэ нэхъыщхьэщ.

1. Упщ1эхэм жэуап ирегъэтын. Щалъхуа щ1ып1эм и ц1эр, абы щыпсэу лъэпкъхэр жегъэ1ын.
2. Фэ сыт хуэдэ лъэпкъ фыкъызыхэк1ар?
3. Сыт хуэдэ фи анэдэлъхубзэр?
4. Сыт бзэр ц1ыхухэм къызэрагъэсэбэпыфыр?
5. Адыгэбзэм нэмыщ1 иджыри сыт хуэдэ бзэ вджырэ?
6. Анэдэлъхубзэм теухуауэ сыт хуэдэ усэт зэдгъэщ1ар?

(еджак1уит1 усэ еджэ «Ди адыгэбзэ, ди хабзэ дахэ»-Жылау Арсен итхауэ)

1.Анэдэлъхубзэ бзэм я лей, 2.Ди адыгэбзэ уей…

Ди гущэ къуапэм и уэрэд. Дэ дыадыгэу

Укъыздалъхуащи - Ди бзэр дымыщ1эм –

Ди псэм ухуэдэщ. Ар емык1у 1ейкъэ, уей…

1. **Доскам щалъагъу псалъэхэм дэтхэнэр псэм, дэтхэнэр бзэм ехьэл1а хъунуми жегъэ1эн:**

Щабэ

1эф1

Къабзэ

Дахэ

Шэрыуэ

Дыдж

Махэ

Къулей

Быдэ

1. **Нахъыжьхэм пщ1э, гулъытэ зэрыхуэщ1ыпхъэм теухуауэ псалъэжь** (доскам иту къыбогъаджэ, абыхэм я мыхьэнэр, ар ди адыгэ хабзэу зэрыщытыр)

«Зи нэхъыжь еда1уэ и 1уэху мэк1уатэ»

«Нэхъыжьым хуэпщ1 пщ1эр уэ къыплъысыжынущ»

«Зи нэхъыжь зыгъэлъап1эр щхьэлъэп1эныгъэ йохуэ»

1. **Темэщ1эр етын - «Си бзэ, си псэ, си дуней»**
2. Сыт апхуэдэу щ1ыжа1эр, дауэ къывгуры1уэрэ?

*(жэуапыр: бзэр ар ц1ыхум и псэм хэлъщ, бзэмрэ псэмрэ зэщ1ыгъущ, ар ди анэм ди гъусэу къыздилъхуащ, ди псэм хуэдэу ф1ыуэ долъагъу)*

1. Бзэ гъэбзэрабзэ лэжьыгъэхэмк1э гъэлэжьэн.

Ди бзэр шэрыуэ ищ1у сыт хуэдэ усэхэр зэдгъэщ1ат?

1. Инэ, инэ,инэ мыкъуэ

Мыкъуэ щхьэл, щхьэл къутэ,

Къутэрауэ, щауэ мыхъу,

Щауэ хъурзэ.

1. Дыгъэ, дыгъэ, къепс, къепс

Дыгъэ нур, къепс, къепс

Ди псэр тхуэгъэхуабэ

Губгъуэр тхуэгъэдахэ

1. Мыщэр пэщащэу

Мыщэху пщеим дэпщейри

Нэхущым къепщыхыжаж.

1. Пыжь пызу пыту, иту, щыту жыг.
2. Хурсэ, хурсэ, хурсанэ

Санэху зэразэ кхъузанэ.

1. Меим мищэ щыпыщэщым

Щ1эщэща пщ1ащэм

Мыщэр щопэщащэ.

1. **Бзэм теухуауэ сыт хуэдэ усэт зэдгъэщ1ахэр?**
2. «Сэ си бзэр си псэщ – си дунейщ.

Ар сэ си гъусэу къыздалъхуащ.

Си мамэ и бзэу – ар анэдэлъхубзэщ,

Си нанэ, си дадэ я – хабзэгъэлъагъуэщ»

1. Ар сэ си гъусэу си гущэм хэлъащ.

Сыщытеувэм си лъэм – ар къысхуэсэкъащ

Псэлъэн щыщ1эдзэми – ар акъыл схуэхъуащ.

1. Си сабий гъащ1эр дахэ къысхуищ1ащ

Гум ф1э1эф1 псалъэхэмк1э гъащ1эм сыхишащ.

1. Еф1ак1уэ, хэхъуэ уэ си адыгэбзэ

Си дыгъэ, мазэ, Сэ си гъуэгу гъэлъагъуэ.

1. **1эпкълъэпкъым зыщигъэпсэху дакъикъэ.**
2. **Егъэджак1уэм и псалъэмакъ** *(бзэм теухуауэ)*

Дэ ди бзэр ц1ык1ухэ – нэхъапэ дыдэу дунейм къытехьа бзэхэм ящыщщ. Ар апхуэдизк1э дахэщи ещхьщ къуалэбзухэм я бзэрэбзэк1эм.

А бзэм дэ къытхуе1уэтэжыр пасэ зэманым ди адыгэхэм я псэук1эр, ди Нартыжь лъэпкъым уэрэд хуеусэр, адыгэ къафэр, ди уэрэдыжьхэр дэни нехьэс. Адыгэхэр пасэ зэман лъандэрэ псэуащ я бзэр, я хабзэр яхъумэжу.

Бзэр щы1эхук1э лъэпкъри щыщы1эр, ди бзэр к1уэдыжмэ дэри дык1уэдыжынущ.

Аращ анэдэлъхубзэр ф1ыуэ лъэгъун, хъумэн щ1ыхуейр.

Дэ дыщыпсэу къэралым хуит дещ1 ди бзэр, анэдэлъхубзэр дджыну, деджэфу, дытхэфу зедгъэсэну. Дяпэк1э дэ дджынущ ди 1уэры1уатэр, гъэщ1эгъуэн куэдхэр къэтщ1энущ.

1. **Урокым щаджар къызэщ1акъуэжын.**
2. Сытыт нобэрей урокыр зытеухуауэ щытар?
3. Сыт бзэм теухуауэ щ1эуэ къэфщ1ар?
4. Сыт нэхъ фигу ирихьар урокым щыщу?
5. Сыт иджыри къэфщ1эну фыхуейт бзэм теухуауэ?
6. **Унэ лэжьыгъэ етын.**
7. Бзэм теухуауэ псалъэжьу 3-4 къэгъуэтын, зэгъэщ1эн
8. Бзэм теухуауэ усэ едзыгъуэ ц1ык1у зэхэлъхьэн
9. Ди Хэкум и дахагъым теухуа сурэт щ1ын.